༄༅། །ཁྲོ་བོའི་རྒྱལ་པོ་བདུད་རྩི་འཁྱིལ་པའི་སྒྲུབ་ཐབས་ལས་སྦྱོར་རྗེས་གནང་དང་བཅས་པ་བཞུགས་སོ།།
333

སྒྲུབ་ཐབས་ཀུན་བཏུས་
আ
།ཨོཾ་སྭ་སྟི་སིདྡྷ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །དཔལ་གསང་བ་འདུས་པའི་རྗེས་སུ་འབྲང་བ། སློབ་དཔོན་སངས་རྒྱས་ཡེ་ཤེས་ཞབས་ཀྱི་བརྒྱུད་པའི་མན་
ངག་བདུད་རྩི་འཁྱིལ་པའི་མངོན་པར་རྟོགས་པ་ནི། སྒོམ་བཟླས་དང་། གཏོར་མ་དང་། འཁྲུལ་འཁོར་དང་། སྦྱིན་སྲེག་དང་། ཕྲིན་ལས་གང་ལ་ཡང་སྦྱར་བ་སྟེ་ལྔས་རྟོག་པར་བྱའོ། །དེ་ལ་དང་པོ་སྒོམ་
བཟླས་ནི། རྣལ་འབྱོར་པས་ཁ་ལ་སོགས་པ་དག་པར་བྱས་ནས་སྟན་བདེ་བ་ལ་བསྡད་དེ། སྙིང་གར་རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་བསམ། དེ་ལས་འོད་བྱུང་བས་བླ་མ་དང་བགེགས་མཐར་བྱེད་ལ་
སངས་རྒྱས་དང་བྱང་ཆུབ་སེམས་དཔའི་འཁོར་གྱིས་བསྐོར་བ་སྤྱན་དྲང་། དེ་ལ་མེ་ཏོག་ལ་སོགས་པའི་མཆོད་པ་ལྔ་ཡིད་ཀྱིས་སྤྲུལ་ལ་སྔགས་ཀྱིས་དབུལ། དེའི་སྤྱན་སྔར་ཡན་ལག་བདུན་པ་བྱ་སྟེ། ཀུན་ཏུ་
334

ות
གཉིས་
།བཟང་པོ་ནས་འབྱུང་བ་བཞིན་དུ། གང་ཞིག་ཐོག་མེད་སྲིད་པའི་ཆུ་ཀླུང་དུ། །ཞེས་བྱ་བའམ། རྡོ་རྗེ་གུར་ལས། དཀོན་མཆོག་གསུམ་ལ་བདག་སྐྱབས་མཆི། །ཞེས་བྱ་བ་ལ་
སོགས་པ་གང་རུང་གིས་བྱ། དེ་ནས་གཞུང་གང་ལྟར་ཡང་རུང་བ་བཞིན་ཚད་མེད་བཞི་བསྒོམ་སྟེ་བསོད་ནམས་ཀྱི་ཚོགས་བསགས་པའོ། །བསོད་ནམས་ཀྱི་ཚོགས་དེ་ཙམ་གསོག་པར་མི་ནུས་ན། མཆོད་པ་
བྱས་པའི་རྗེས་ལ་བྱང་ཆུབ་ཀྱི་སེམས་བསྒོམས་པས་ཀྱང་བཏུབ་བོ། །དེ་ནས། །ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཞེས་བརྗོད་ལ་སྣང་བ་མི་དམིགས་པར་བསྒོམས་ལ། དེའི་ངང་ལས་པདྨ་དང་ཉི་
མའི་དཀྱིལ་འཁོར་གྱི་སྟེང་དུ། ཧཱུྃ་ལས་རྡོ་རྗེ་ཧཱུྃ་གིས་མཚན་པ་ལས་འོད་ཕར་འཕྲོས། འཕགས་པ་མཆོད།ི སེམས་ཅན་གྱི་དོན་བྱས་ཏེ་ཚུར་འདུས་པ་ལས། བདག་ཉིད་ཁྲོ་བོ་བདུད་རྩི་འཁྱིལ་བ་སྐུ་མདོག་ལྗང་
335

སྒྲུབ་ཐབས་ཀུན་བཏུས་
ནག་ཞལ་གསུམ་ཕྱག་དྲུག་པ། ཞབས་གཡས་བསྐུམས་པས་བདུད་སྡིག་ཅན་ཆུང་མ་དང་བཅས་པ་མནན་ཅིང་། གཡོན་བརྐྱངས་པས་ཚོགས་བདག་མནན་པ། ཞལ་གཡས་དཀར་ཞིང་གཡོན་དམར་བ། སྐྲ་
དམར་སེར་གྱེན་དུ་བརྫེས་ཤིང་སྨ་ར་སེར་པོ་དང་བཅས་པ། དམར་ཞིང་ཟླུམ་པའི་སྤྱན་གསུམ་དང་ལྡན་པ། ཁྲོ་གཉེར་དང་བཅས་ཤིང་མཆེ་བ་གཙིགས་པ། ཕྱག་དང་པོ་ཕྱག་རྒྱ་ཆེན་པོའི་ཕྱག་གིས་ཡུམ་ལ་
འཁྱུད་པ། གཡས་ཀྱི་གཉིས་པ་ན་རྡོ་རྗེ། གསུམ་པ་ན་རལ་གྲི། གཡོན་གྱི་གཉིས་པ་ན་རིན་པོ་ཆེ། གསུམ་པ་ན་པདྨའོ། །གཟུགས་ཐུང་ཞིག་གསུས་ཁྱིམ་ཆེ་ལ་སྟག་གི་ཤམ་ཐབས་གྲོལ་བ། ཀླུ་ཆེན་པོ་
བརྒྱད་ཀྱི་བརྒྱན་པ་སྟེ། དེ་ཡང་སྤྱི་བོ་ལ་མཐའ་ཡས་སྔོན་པོ། རྣ་བ་ལ་འཇོག་པོ་དམར་པོ། དཔུང་པ་ལ་རིགས་ལྡན་ཁྲ་བོ། ལག་པ་ལ་ནོར་རྒྱས་དཀར་པོ། སྐ་རགས་ལ་དུང་སྐྱོང་སེར་པོ། རྐང་པ་ལ་པདྨ་
336

ய
যান্ডম
།སྔོ་སྐྱ། མགྲིན་པར་པདྨ་ཆེན་པོ་སྔོ་སྐྱ། སེ་རལ་ཁར་ཀརྐོ་ཊ་ལྗང་གུའོ། །ཡུམ་ནི་ཞལ་གསུམ་ཕྱག་དྲུག་མ། རང་འོད་ཀྱི་རིག་མ་སྟེ། སྐྱེས་པ་དང་བུད་མེད་ཀྱི་ཁྱད་པར་མ་ཡིན་
པ་ཐམས་ཅད་ཡབ་དང་འདྲ་བའོ། །མེ་རི་རབ་ཏུ་འབར་བའི་དབུས་ན་བཞུགས་པར་བསམས་ཏེ་བསྙེན་པའོ། །སྐུ་གསུང་ཐུགས་ཀྱི་གནས་སུ་ཨོཾ་ཨཱཿཧཱུྃ་བསམ་ཞིང་། སྙིང་གར་རང་དང་འདྲ་བའི་ཡེ་ཤེས་
སེམས་དཔའ་བསྒོམས་ལ། དེའི་ཐུགས་ཀར་ཏིང་ངེ་འཛིན་སེམས་དཔའི་ཧཱུྃ་ལས་རྡོ་རྗེ་ཧཱུྃ་གིས་མཚན་པར་བསམས་ཏེ། ཉེ་བར་སྒྲུབ་པའི་ཡན་ལག་གོ །དེ་ནས་དེ་བཞིན་གཤེགས་པའི་ཚོགས་ཐམས་ཅད་
བདུད་རྩི་འཁྱིལ་པའི་རང་བཞིན་དུ་སྤྱན་དྲངས་ལ། བདག་གི་ལུས་ལ་བསྟིམ་པ་ནི་སྒྲུབ་པའི་ཡན་ལག་གོ །དེ་ནས་དེ་བཞིན་གཤེགས་པ་ཐམས་ཅད་སྤྱན་དྲངས་ལ་ཡིད་ཀྱིས་མཆོད་ལ། དབང་བསྐུར་བར་
337

སྒྲུབ་ཐབས་ཀུན་བཏུས་
གསོལ་བ་བཏབ་ནས། དབང་བསྐུར་བའི་མཐར་སྤྱི་བོར་མི་བསྐྱོད་པས་བརྒྱན་པ་ནི་སྒྲུབ་པ་ཆེན་པོའི་ཡན་ལག་གོ །དེ་ལྟར་སྐུ་བསྐྱེད་ལ། ཨོཾ་ཨཱཿབིགྷནྟ་ཀྲི་ཏ་ཧཱུྃ། ཞེས་བྱ་བས་ལྷའི་ང་རྒྱལ་བརྟན་པར་བྱས་ལ་ཡུན་རིང་དུ་བསྒོམ་པར་བྱའོ། །དེ་ནས་
གསང་སྔགས་བཟླ་བར་བྱ་སྟེ་བསྙེན་པའི་དུས་སུ་ནི་སེམས་དཔའ་སུམ་བརྩེགས་ཀྱི་ལྷེའི་ང་རྒྱལ་ལ་དམིགས་ནས་བཟླས་ལ། ཕྲིན་ལས་ཀྱི་དུས་སུ་རང་གི་བ་སྤུའི་བུ་ག་ནས་རང་འདྲ་བའི་ཁྲོ་བོ་དཔག་ཏུ་མེད་པས་གཏམས་ཤིང་། དེ་དག་ལས་ཀྱང་རང་
འདྲ་བའི་ཁྲོ་བོ་དཔག་ཏུ་མེད་པ་སྤྲོས་པས། འཇིག་རྟེན་གྱི་ཁམས་ཐམས་ཅད་བཀང་ནས་ཇི་ལྟར་འདོད་པའི་ཕྲིན་ལས་བྱེད་པར་བསམ་ཞིང་། ཁྲོ་བོའི་བཟླས་པ་འབྲུག་ལྟ་བུའི་སྒྲས་བཟླ་བར་བྱའོ། །དེ་ལ་སྔགས་ནི་འདི་ཡིན་ཏེ། ན་མསྶ་མནྟ། ཀཱ་ལ་
ཝཱཉྩིཏྟ། བཛྙཱ་ཎཱཾ། ན་མོ་བཛྲ་ཀྲོ་དྷཱ་ཡ། མ་ཧཱ་དཾབྷོཏྐ་ཊ་བྷཻ་ར་ཝཱ་ཡ། ཨ་སི་མུ་ལ་ལ་པར་ཤུ་པཱ་ཤ་ཧསྟཱ་ཡ། ཨོཾ་ཨ་མྲྀ་ཏ་ཀུཎྜ་ལཱི། ཁ་ཁ་ཁཱ་ཧི་ཁཱ་ཧི། ཏིཥྚཱ་ཏིཥྛཱ། བནྡྷུ་བནྡྷ། ཧ་ན་ཧ་ན། ད་ཧ་ད་ཧ། གརྫ་གརྫ། བིསྥོ་ཊ་ཡ། བིསྥོ་ཊ་
ཡ༑ སརྦ་བེགྲཱ་ནཾ། བི་ནཱ་ཡ་ཀཱ་ནཱཾ། མ་ཧཱ་ག་ཎེ་པ་ཏི་ཛཱི་བི་ཏ་ཨནྟ་ཀ་རཱ་ཡ་སྭཱ་ཧཱ། ལེའུ་བཅུ་བཞི་པ་ནས་འབྱུང་བའི་རྩ་བའི་སྔགས་སོ། །ན་མསྶ་མནྟ་ཀཱ་ཡ་ཝཱཉྩིཏྟཱ་ནཱཾ། ཨོཾ་ཧུ་ལུ་ཧུ་ལུ། ཏིཥྛ་ཏིཥྛ། བནྡྷ་བནྡྷ། ཧ་ན་ཧ་ན། ད་ཧ་ད་ཧ། གརྫ་
གརྫ། བིསྥོ་ཊ་ཡ། བིསྥོ་ཊ་ཡ། སརྦ་བིཤྩཱན། བི་ནཱ་ཡ་ཀཱ་ནཱཾ། མ་ཧཱ་ག་ཎ་པ་ཏི། ཛཱི་བི་ཏ་ཨནྟ་ཀ་རཱ་ཡ་ཧཱུྃ་ཕཊ། ལེའུ་བཅོ་ལྔ་པ་ནས་འབྱུང་བ་སྟེ་སྙིང་པོའི་སྔགས་སོ། །ཨོཾ་ཧུ་ལུ་ཧུ་ལུ། ཏིཥྛ་ཏིཥྛ། བནྡྷ་བནྡྷ། ཧ་ན་ཧ་ན། ད་ཧ་ད་ཧ། ཨ་མྲྀ་
338

ות
আ
།ཏེ་ཧཱུྃ་ཕཊ། ལེའུ་བཅུ་བདུན་པ་ནས་འབྱུང་བ་ཉེ་བའི་སྙིང་པོའི་སྔགས་སོ། །ཨོཾ་ཨཱཿབིགྷནྟ་ཀྲྀཏ་ཧཱུྃ་ཕཊ། །ལེའུ་དང་པོ་ནས་འབྱུང་བ་འབྱིན་པའི་སྔགས་ལ་ཡི་གེ་གསུམ་གྱིས་བརྒྱན་པ་སྟེ། ཉེ་བའི་སྙིང་པོའི་སྙིང་པོའི
སྔགས་སོ། །དེ་དག་རྩ་བའི་སྔགས་ལ་མོས་ན་འབུམ་ཕྲག་བཞི། སྙིང་པོ་ཟློས་ན་འབུམ་ཕྲག་བརྒྱད། ཉེ་བའི་སྙིང་པོ་ཟློས་ན་འབུམ་ཕྲག་བཅུ་དྲུག ཉེ་བའི་སྙིང་པོའི་སྙིང་པོ་ཟློས་ན་འབུམ་ཕྲག་སུམ་ཅུ་སོ་གཉིས། སྔོན་དུ་བསྙེན་པ་ལས་ཐམས་ཅད་
འགྲུབ་པར་འགྱུར་རོ། །སྔོན་དུ་སྒོམ་བཟླས་བསྟན་ཟིན་ཏོ། །དེ་ནས་གཏོར་མ་ནི་ཅི་འབྱོར་པའི་རྫས་བཤམས་ལ། ཉེ་བའི་སྙིང་པོ་ལན་གསུམ་གྱིས་སྦྱང་། ཨོཾ་ཨཱཿཧཱུྃ་ཞེས་ལན་གསུམ་བཟླས་པས་འཇིག་རྟེན་གྱི་ཁམས་ཁེངས་པའི་སྣོད་ལྷ་རྫས་ཀྱི་བདུད་
རྩིས་བཀང་བར་བསམ། དེ་ནས་བཅོམ་ལྡན་འདས་མདུན་དུ་གསལ་བར་དམིགས་ལ་དེ་ལ་ཡེ་ཤེས་པ་བསྟིམས་ལ་རྩ་བའི་སྔགས་ལན་གསུམ་བཟླས་པས་གཏོར་མ་གསོལ་ཏེ་མཉེས་པར་བསམ། ཡིད་ཀྱིས་མཆོད་པ་ལྔས་མཆོད། ཅི་འདོད་པའི་དོན་ལ་
གསོལ་བ་བཏབ་ལ་ཡེ་ཤེས་པ་གཤེགས་སུ་གསོལ། དམ་ཚིག་པ་བདག་ལ་བསྡུ། གཏོར་མ་ཆེན་པོ་འབུལ་ཡང་འདིའི་ལུགས་བཞིན་བྱེད་གསུངས། གཏོར་མ་བསྟན་ཟིན་ཏོ། །དེ་ནས་འཁྲུལ་འཁོར་ནི་ལེའུ་བཅུ་བདུན་པ་ནས། གྲོ་ག་སོགས་ལ་འཁོར
ལོ་ནི། །ལས་ཀྱི་རྡོ་རྗེ་ལ་གནས་པ། །ཧཾ་ནི་དབུས་སུ་བཞག་ནས་སུ། །མིང་ནི་དབུས་སུ་བྲི་བར་བྱ། །སྔགས་ཀྱི་ཡི་གེ་ཚིག་རྣམས་ཀྱིས། །བརྒྱན་ཏེ་རྟག་ཏུ་གཞག་པར་བྱ། །ཞེས་འབྱུང་བའི་དོན་ནི་འདི་ཡིན་ཏེ། གྲོ་ག་ལ་སོགས་པའི་གཞི་
339

སྒྲུབ་ཐབས་ཀུན་བཏུས་
ལ༑ སྐྱེས་པ་སྲུང་བར་འདོད་ན་གུར་གུམ། བུད་མེད་སྲུང་བར་འདོད་ན་གི་ཝང་གིས་བྲི། དེ་ལ་ལྟེ་བ་ཤིན་ཏུ་ཡངས་པ། དཀྱིལ་དུ་སྣ་ཚོགས་རྡོ་རྗེ། ལྟེ་བ་དང་ཕྱི་རོལ་གཉིས་ཀ་ལ་མུ་ཁྱུད་དང་བཅས་པ། ལྟེ་བར་མགོ་གྲུ་གསུམ་ཆེན་པོ་དང་བཅས་པའི་
ཧཱྃ༑ དེའི་མགོའི་ནང་དུ། ཨོཾ་ཨཱཿབིགྷནྟ་ཀྲྀ་ཏ་ཆེ་གེ་མོ་ལ་རཀྵ་རཀྵ་ཀུ་རུ་ཧཱུྃ། ཞེས་བྲི། དེའི་ཐ་མ་ཉེ་བའི་སྙིང་པོ་སྤེལ་ཚིག་དང་བཅས་པས་བསྐོར། ལྟེ་བའི་མུ་ཁྱུད་ལ་སྙིང་པོ་སྤེལ་ཚིག་དང་བཅས་པས་བསྐོར། ཕྱི་རོལ་གྱི་མུ་ཁྱུད་ལ་རྩ་བའི་སྔགས་
སྤེལ་ཚིག་དང་བཅས་པས་བསྐོར། ཐམཻས་ཅད་མགོ་ཕྱིར་བསྟན་ལ་གཡས་སྐོར་དུ་བྲི་བར་བྱའོ། །དེ་ནས་རབ་ཏུ་གནས་པ་གཞུང་གཞན་དང་བསྟུན་ཏེ་བྱས་ལ་དཔུང་པ་ལ་བཏགས་ན་སྲུང་བའི་མཆོག་ཏུ་འགྱུར་རོ། །སྦྱིན་སྲེག་ནི་ལས་བཞི་སྟེ། ཞི་བ་ལ་
ཁ་དོག་དཀར་ཞིང་ཟླུམ་པ། རྒྱས་པ་ལ་གྲུ་བཞི་སེར་པོ། དབང་ལ་དམར་པོ་ཟླ་གམ། དྲག་པོ་ལ་ནག་པོ་གྲུ་གསུམ་པ། ཐམས་ཅད་ཀྱང་ཁྲུ་གང་ལ་ཟབས་སུ་ཁྲུ་ཕྱེད་པ། མུ་རན་སོར་བཞི་བསྐྱེད་ནས་སོར་བཞི་དཔངས་སུ་བརྩིགས་ལ། ལྟེ་བ་དང་མུ་
རན་ཐམས་ཅད་རྡོ་རྗེས་མཚན་པའོ། །དེར་ཅི་རིགས་པའི་ཤིང་བརྩིགས་ལ་མཆོད་པ་ལྔ་གཡོན་དུ་བཤམ། ལས་དང་རྗེས་སུ་མཐུན་པའི་རྫས་དང་མར་མདུན་དུ་བཞག བདག་གི་རྣལ་འབྱོར་གསལ་བཏབ། ཐབ་ཏུ་མེ་སྦར། ཉེ་བའི་སྙིང་པོས་
བསང་༑ མེ་ལྷ་ཕྱག་གཉིས་པ་ར་སྐྱེས་ལ་ཞོན་པ། དབྱུག་པ་དང་གནྡྷ་བསྣམས་པ་མེའི་ཕྱོགས་ནས་བཀུག་ལ་ཐབ་ཏུ་བཞག མཆོད་རྫས་དང་བསྲེག་རྫས་ཡང་སྙིང་གིས་སྦྱངས་ལ་བདུད་རྩིར་བསྒྲུབ། ཕུད་ཅི་རིགས་པ་དབུལ། འབར་བའི་རྣམ་པར་
340

আ
།བསམས་ལ། བདག་གི་བསྐྱེད་ཆོག་བཞིན་དུ་ཐབ་ཏུ་བཅོམ་ལྡན་འདས་བསྐྱེད། མཆོད་པ་ལྔ་དབུལ། སྔགས་བཞི་པོ་གང་རུང་ལས་ཀྱི་སྤེལ་ཚིག་དང་བཅས་པས་རྫས་རྣམས་དབུལ། མཆོད་ལ་གསོལ་བ་བཏབ། བཟོད་
པར་གསོལ་ཏེ་ཡེ་ཤེས་པ་གཤེགས་སུ་གསོལ་ལ་དམ་ཚིག་པ་བདག་ལ་བསྡུ། ཡང་ཐབ་ཏུ་མེ་ལྷ་གསལ་གདབ། ལྷག་མས་མཆོད་པ་བྱ། འདོད་པའི་དོན་ལ་གསོལ་བ་བཏབ། བཟོད་པར་གསོལ་ཏེ་གཤེགས་སུ་གསོལ། གཏོར་མ་བཏང་ལ་ཇི་ལྟར་
བདེ་བའི་སྤྱོད་ལམ་བྱའོ། །དེ་ལ་བསྲེག་རྫས་ཀྱི་དངོས་གཞི་ནི། ‘ཞི་བ་ལ་ཏིལ། རྒྱས་པ་ལ་མེ་ཏོག་སེར་པོ་དང་ཟས་མཆོག དབང་ལ་སྦྲང་རྩི་དང་མེ་ཏོག་དམར་པོ། དྲག་པོ་ལ་ཁྲག་དང་ཡུངས་ཀར་ལིངྒའོ། །བསྲེག་རྫས་གཞན་ཇི་ལྟར་འབྱོར་པ་
རྣམས་ཀྱང་དབུལ་བར་བྱའོ། །ཨོཾ་ཨགྣ་ཡེ་སྭཱ་ཧཱ། ཞེས་བྱ་བ་ནི་མེ་ལྷའི་སྔགས་ཡིན་ལ། ལས་བཞིའི་ནི་ཤཱནྟིཾ་ཀུ་རུ་སྭཱ་ཧཱ། པུཎྚི་ཀུ་རུ་ༀ། བ་ཤཾ་ཀུ་རུ་ཧོཿ མཱ་ར་ཡ་ཕཊ། ཅེས་བྱ་བས་ནད་ཞི་བ་དང༌། གདོན་ཞི་བ་དང་། ཚེ་རྒྱས་པ་ཚོ
དང་༑ ལོངས་སྤྱོད་རྒྱས་པ་དང་། རྒྱལ་པོ་དང་བློན་པོ་དབང་དུ་བྱ་བ་དང་། དགྲ་དང་བགེགས་ཚར་གཅད་པ་ལ་སོགས་པ་གང་ལའང་སྦྱར་བར་བྱའོ། །སྦྱིན་སྲེག་བསྟན་ཟིན་ཏོ། །ཕྲིན་ལས་གང་ལ་ཡང་སྦྱར་བ་ནི། བསྙེན་པ་སྔོན་དུ་སོང་ནས་སེར་བ་
ཟློག་པ་དང་། སྲིའུ་གསོ་བ་ལ་སོགས་པ་རང་གི་བློས་དཔྱད་ཅིང་གང་ལའང་སྦྱར་བར་བྱའོ། །གང་ལ་ཡང་སྦྱར་བ་བསྟན་ཟིན་ཏོ། །འཇམ་དཔལ་གྱིས་སངས་རྒྱས་ཡེ་ཤེས་ཞབས་ལ་རྗེས་སུ་གདམས། དེས་མར་མེ་མཛད་བཟང་པོ་ལ། དེས་དཔལ་སྡེ་
ய

ལ༑ དེས་བི་མ་ལ་གུཔྟ་ལ། དེས་རིན་ཆེན་གྲགས་པ་ལ། དེས་སནྡ་པ་ལ། དེས་གཉན་ལོ་ཙཱ་བ་ལ། དེས་དགེ་བཤེས་ཁའུ་པ་ལ། གཉན་དང་ཁའུ་པ་གཉིས་ཀ་ལས་རྗེས་བཙུན་ས་སྐྱ་པས་གསན་ནོ། །བདུད་རྩི་འཁྱིལ་པའི་མན་ངག་ཟབ་མོ། །ཀཱིརྟི་
དྷྭ་ཛས་ཡི་གེར་བྲིས་པ་རྫོགས་སོ། །འདིས་བསྟན་པ་དང་སེམས་ཅན་ལ་ཕན་ཐོགས་པར་གྱུར་ཅིག། ༈ . །།ན་མོ་གུ་རུ་ཝེ། བླ་མ་རྡོ་རྗེ་འཛིན་བཅས་ལ། །གུས་པས་ཡོངས་སུ་བཏུད་ནས་དེའི། །གསུང་དང་གོང་མའི་མན་ངག་བཤད། །ཀུན་ལ་
ཉེར་མཁོའི་སྒྲུབ་ཐབས་བཤད། །གང་ཞིག་བགེགས་འཇོམས་པར་འདོད་པ་དང་། བསྙེན་པ་ཐམས་ཅད་ཀྱི་སྔོན་དུ་ཉེ་བར་མཁོ་བའི་ཕྱིར། དཔལ་སངས་རྒྱས་ཡེ་ཤེས་ཞབས་ཀྱི་མན་ངག་ལྟར། བགེགས་མཐར་བྱེད་ཀྱི་མན་ངག་བསྒོམ་པར་འདོད་པས་
སྐྱབས་སེམས་སྤྱི་དང་མཐུན། རང་གི་སྙིང་གར་ཉི་མ་ལ་གནས་པའི་ཧཱུྃ། དེའི་འོད་ཀྱིས་བླ་མ་དང་བདུད་རྩི་འཁྱིལ་པའི་དཀྱིལ་འཁོར་མདུན་གྱི་ནམ་མཁར་བཛྲ་ས་མཱ་ཛཿ ཨཧཱུཾ་ནས་ཤཔྟའི་བར་གྱིས་མཆོད། གང་ཞིག་ཐོག་མེད་སྲིད་པའི་ཆུ་ཀླུང་
དུ༑ །ཞེས་སོགས་རྒྱུན་བཤགས་བྱ། གལ་ཏེ་དེ་ཙམ་མི་ལྕོགས་ན། །དཀོན་མཆོག་གསུམ་ལ་བདག་སྐྱབས་མཆི། །སོགས་བྱ། ཤཱུ་ནྱ་ཏཱས་སྟོང་པར་སྦྱང་། སྟོང་པའི་ངང་ལས་པད་ཉིའི་སྟེང་དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ཡོངས་སུ་གྱུར་པ་ལས་
བདག་ཉིད་བདུད་རྩི་འཁྱིལ་པ་སྐུ་མདོག་ལྗང་གུའམ། ནག་པོ་ཞལ་གསུམ་ཕྱག་དྲུག རྩ་ཞལ་སྐུ་ལུས་དང་མཚུངས་ཤིང་། གཡས་དཀཾར་གཡོན་དམར་བ། ཕྱག་དང་པོ་གཉིས་ཀྱིས་རང་སྣང་གི་ཡུམ་ལ་འཁྱུད་པ། ལྷག་མ་གཡས་གཉིས་ཀྱིས་རྡོ་རྗེ་

གསུམ༑ །ནག་པོ་ཁ་གྱེས་པ་དང་རལ་གྲི། གཡོན་གཉིས་ཀྱིས་རིན་པོ་ཆེ་དང་པདྨ་འཛིན་པ། ཞབས་གཡས་བསྐུམས་པས་བདུད་སྡིག་ཅན་ཆུང་མ་དང་བཅས་པ་དང༌། གཡོན་བརྐྱངས་པས་ཚོགས་བདག་མནན་པ། སྤྱན་
་སྟག་ལྤགས་ཀྱི་ཤམ་ཐབས་སོགས་ཁྲོ་བོའི་རྒྱན་ཆ་ལུགས་ཡོངས་སུ་རྫོགས་ཤིང་། ཀླུའི་རྒྱལ་པོ་མཐའ་ཡས་སྔོན་པོས་དབུ་སྐྲ་བཅིངས་པ། འཇོག་པོ་དམར་པོས་རྣ་རྒྱན་བྱས་པ། རིགས་ལྡན་ཁྲ་བོས་དཔུང་པ་བརྒྱན་ཅིང་། དུང་སྐྱོང་
སེར